CELEX: 62016CN0247
Language: ro
Date: 2016-04-29 00:00:00
Title: Cauza C-247/16: Cerere de decizie preliminară introdusă de Landgericht Hannover (Germania) la 29 aprilie 2016 – Heike Schottelius/Falk Seifert

1.8.2016   
            
            
               RO
            
            
               Jurnalul Oficial al Uniunii Europene
            
            
               C 279/14
            
         Cerere de decizie preliminară introdusă de Landgericht Hannover (Germania) la 29 aprilie 2016 – Heike Schottelius/Falk Seifert
   (Cauza C-247/16)
   (2016/C 279/19)
   Limba de procedură: germana
   
      Instanța de trimitere
   
   Landgericht Hannover
   
      Părțile din procedura principală
   
   
      Reclamantă: Heike Schottelius
   
      Pârât: Falk Seifert
   
      Întrebările preliminare
   
   Articolul 3 alineatul 5 a doua liniuță din Directiva 1999/44/CE a Parlamentului European și a Consiliului din 25 mai 1999 privind anumite aspecte ale vânzării de bunuri de consum și garanțiile conexe (1) face trimitere la un principiu de drept european în materia protecției consumatorilor, potrivit căruia, în cazul tuturor contractelor privind bunuri de consum încheiate între neconsumatori și consumatori, este suficient, în vederea invocării drepturilor secundare de garanție, ca persoana care nu are calitatea de consumator, ținută de obligația de garanție, să nu remedieze într-un termen rezonabil viciul care afectează bunul, fără a fi necesar să se stabilească în mod expres un termen pentru remedierea viciului, și potrivit căruia dispozițiile din dreptul național în această materie trebuie interpretate și, eventual, limitate în mod corespunzător, cum ar fi în cazul unui contract de antrepriză privind bunurile de consum?
   
      (1)  JO L 171, p. 12, Ediție specială, 15/vol. 5, p. 89.